આ બનાવની પ્રાપ્ત વિગતો મુજબ ઉત્તર પ્રદેશ સહિત દેશભરનાં રાજકારણમાં ખળભળાટ મચાવી દેનારા ઉન્નાવ ગેંગરેપ કેસના પીડિતા પોતાના પરિવારજનો સાથે ગઈકાલે બરેલી જેલમાં પોતાના કાકાને મળીને કારમા પરત આવી રહ્યા હતા ત્યારે નેશનલ હાઈવે ૩૧ પર એક બેકાબુ ટ્રકે કારને ટકકર મારી હતી આ અકસ્માતમાં કારમાં બેઠેલી પીડિતા અને તેના વકીલ મહેન્દ્ર સીંગને ગંભીર ઈજાઓ પહોચી હતી જયારે આ ટકકરમાં પીડિતાના કાકી અને બીજા એક મહિલા સંબંધીના મૃત્યુ થવા પામ્યા હતા.